ฮั่งเส็งปิดบวก 164.66 จุด สอดคล้องภูมิภาค
ฮั่งเส็งปิดบวก 164.66 จุด สอดคล้องภูมิภาค
16 พ.ค. 2559

ดัชนีฮั่งเส็งตลาดหุ้นฮ่องกงปิดพุ่งขึ้นในวันนี้ โดยดัชนีฮั่งเส็งปรับตัวขึ้น 164.66 จุด หรือ +0.84% ปิดที่ 19,883.95 จุดเช่นเดียวกับตลาดหุ้นส่วนใหญ่ในภูมิภาคที่เคลื่อนไหวในแดนบวก หลังจากสหรัฐเปิดเผยยอดค้าปลีกที่พุ่งขึ้นแข็งแกร่งสุดในรอบ 1 ปี ซึ่งช่วยชดเชยแรงกดดันจากการเปิดเผยตัวเลขเศรษฐกิจที่อ่อนแรงลงของจีน ขณะเดียวกับภาวะการซื้อขายในตลาดหุ้นฮ่องกงได้ปัจจัยหนุนจากกระแสคาดการณ์เกี่ยวกับการเปิดซื้อขายหุ้นกับตลาดเซินเจิ้นของจีน 